ai4bharat/Pralekha huggingface dataset:
గృహ నిర్మాణం మరియు పట్టణ వ్యవహారాల మంత్రిత్వ శాఖ
కోవిడ్ -19 వ్యాప్తి నియంత్రణకు సున్నితమైన ప్రాంతాలను శుభ్రపరించేందుకు డ్రోన్లన ఉపయోగిస్తున్న వారణాసి స్మార్ట్ సిటీ
స్మార్ట్ సిటీస్ మిషన్ ఆధ్వర్యంలో వారణాసి నగరంలోని ఎంపిక చేసిన ప్రాంతాల్లో శానిటైజర్ చల్లడం కోసం చెన్నైకి చెందిన గరుడ ఏరో స్పేస్ ప్రైవేట్ లిమిటెడ్ అనే సంస్థను వారణాసి స్మార్ట్ సిటీ నియమించింది. లాక్ డౌన్ కాలంలో రవాణా సౌకర్యాల విషయంలో ఉండే ఇబ్బందుల దృష్ట్యా ఈ డ్రోన్లను ప్రత్యేకంగా పౌరవిమానయాన మంత్రిత్వ శాఖ ప్రత్యేక అనుమతితో చెన్నై నుంచి ఎయిర్ ఇండియా కార్గో విమానాల ద్వారా విమాన మార్గంలో పంపారు. రెండు డ్రోన్లతో మొత్తం ఏడుగురు సభ్యుల బృందం కార్యాచరణ మొదలు పెట్టింది. 2020 ఏప్రిల్ 17న ట్రయల్ రన్ కూడా పూర్తైంది.
జిల్లా పరిపాలన విభాగం లేదా చీఫ్ మెడికల్ ఆఫీసర్ గుర్తించిన హాట్ స్పాట్స్ మరియు కంటెయిన్ మెంట్ ప్రాంతాలకు డ్రోన్ల ద్వారా శానిటైజర్ చల్లడానికి ప్రాధాన్యత ఇచ్చారు. దీని తర్వాత ఐసోలేషన్ ప్రాంతాలకు డ్రోన్స్ ద్వారా శానిటైజర్ చల్లుతారు. అనంతర ప్రాధాన్యత ఐసోలేషన్ ప్రాంతాలు, నిర్బంధ ప్రాంతాలు, షెల్టర్ హోమ్స్ మరియు మాన్యువల్ స్ప్రే చేయడం కష్టంగా ఉన్న ఇతర ప్రదేశాలకు ఇస్తారు. డ్రోన్ లను మోహరించాల్సిన ప్రాంతాలను వారణాసి నగర్ నిగమ్ అధికారుల బృందం నిర్ణయిస్తుంది.
డ్రోన్ బృందం మొదట రోజు పరిశుభ్రపరచాలి అనుకున్న ప్రాంతాన్ని సందర్శిస్తుంది. భూభాగం, భవనాలు మరియు పరిసరాల గురించి శీఘ్రగతిన సర్వే చేస్తుంది. డ్రోన్ అనుసరించాల్సిన మార్గాన్ని మార్క్ చేసుకుంటుంది. 1% సోడియం హైపోక్లోరైట్ [NaOCl] ను కలిగిఉన్న రసాయన ద్రావణంతో డ్రోన్ నిండి ఉంటుంది. అనంతరం డ్రోన్లు క్రమాంకనం చేయబడి, ఎగరడానికి సిద్ధంగా ఉంటాయి. ప్రణాళికాబద్ధమైన విమాన మార్గంలో అనుభవజ్ఞులైన డ్రోన్ పైలట్లు రిమోట్ – కంట్రోల్ పరికరాన్ని ఉపయోగించి డ్రోన్ లను ఎగురవేస్తారు. అదే సమయంలో శానిటైజర్ ను దాని నాలు నాజిల్స్ ద్వారా చల్లడం జరుగుతుంది. చల్లిన ప్రతి సారి సుమారు 15 నుంచి 20 నిముషాల వరకూ కెమికల్ ని రీఫిల్ చేయడానికి బ్యాటరీ ప్యాక్ స్థానంలోకి డ్రోన్లను వెనుకకు తీసుకొస్తారు. చల్లడం తిరిగి ప్రారంభించేందుకు డ్రోన్లను మళ్లీ తదుపరి స్థానాలకు తీసుకువెళతారు.
ముందుగా ఎంపిక చేసిన ప్రాంతాల్లో డ్రోన్ లు ఎగురుతున్న మార్గాలు నియంత్రణలో ఉంటాయి. బ్యాక్ ఎండ్ లో జి.ఐ.ఎస్. మ్యాప్ సాయంతో రిమెట్ కంట్రోలర్ ద్వారా నియంత్రించబడతాయి.
డ్రోన్ ఆపరేషన్ల కోసం ఉపయోగించే వాహనాలు జి.పి.ఎస్. మరియు జి.ఎస్.ఎమ్. ఆధారిత వైర్ లెస్ కెమెరాలతో అమర్చబడి ఉంటాయి. వీటిని ఉపయోగించి డ్రోన్ ల మొత్తం కదలికలను మరియు వాటి కార్యకలాపాలు కాశీ ఇంటిగ్రేటెడ్ కమాండ్ అండ్ కంట్రోల్ సెంటర్ కేంద్రంగా పర్యవేక్షిస్తుంటారు. ఇప్పుడు ఇవి కోవిడ్ -19 వార్ రూమ్ లుగా మార్చబడ్డాయి. నియమించిన ప్రతి ప్రదేశంలో డ్రోన్ ఆపరేషన్లు నిర్వహించడానికి ముందు, తరువాతం శానిటరీ ఇన్స్పెక్టర్ మరియు ఇతర బృంద సభ్యులు నోడల్ అధికారికి నివేదిక అందజేస్తారు.
పరికరాల మూలధన ఖర్చులు సంబంధిత ఏజెన్సీ చేత అందించబడతాయి. అదే విధంగా నగర పరిపాలన కార్యాచరణ వ్యయాలకు  ఖర్చు చేయవలసి ఉంటుంది. కార్యకలాపాల సగటు వ్యయం ప్రతి డ్రోన్ కు రోజుకు రూ. 8000 నుంచి రూ. 12000 వరకూ ఉంటుంది. ఇది ఆయా ప్రాంతాల వీస్తీర్ణం పై ఆధారపడి ఉంటుంది.
డ్రోన్లు మానవ రహిత వాహనాలు. ఇవి హెలికాఫ్టర్లు ప్రయాణించినట్లు సులభంగా ప్రయాణించగలవు. అంతే కాకుండా ప్రత్యేకంగా రూపొందించిన రిమోట్ కంట్రోల్ ఉపయోగించి శిక్షణ పొందిన సిబ్బంది చేత నడపబడతాయి. వ్యవసాయ ఉపయోగం కోసం పురుగుమందులను పిచికారీ చేయడానికి ప్రత్యేకంగా రూపొందించిన డ్రోన్లు ఇప్పుడు కోవిడ్ -19 మహమ్మారి పరిస్థితుల్లో నిర్బంధ ప్రాంతాలు మరియు ఐసోలేషన్ వార్డుల చుట్టూ క్రిమి సంహారక ద్రవాన్ని చల్లడానికి వినియోగిస్తున్నారు.
--
(Visitor Counter : 171
ప్రధాన మంత్రి కార్యాలయం
పండిత్ మదన్ మోహన్ మాలవీయ జయంతి సందర్భం లో ఆయన కుశ్రద్ధాంజలి ని ఘటించిన ప్రధాన మంత్రి
పండిత్ మదన్ మోహన్ మాలవీయ గారి జయంతి సందర్భం లో ఈ రోజు పార్లమెంట్ లో జరిగిన ఒక కార్యక్రమం లో ఆయన కు ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో –
‘‘పండిత్ మదన్ మోహన్ మాలవీయ గారి కి శ్రద్ధాంజలి ని సమర్పించాను’’ అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
రూ.25,826.59 కోట్ల విలువైన 88,43,847 బేళ్ల పత్తి సేకరణతో 18,13,359 మంది రైతులకు లబ్ధి
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలు కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హరియాణా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛండీఘర్, జమ్ము&కశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, ఒడిశా, మధ్యప్రదేశ్, మహారాష్ట్ర, బిహార్, ఝార్ఖండ్, అసోం, కర్ణాటక, పశ్చిమబంగాల్లో 26.01.2021 నాటికి, 587.74 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 488.49 ల.మె.ట. కంటే ఇది 20.31 శాతం అధికం. ప్రస్తుత 587.74 ల.మె.ట. సేకరణలో, ఒక్క పంజాబ్ నుంచే 202.77 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 34.50 శాతం.
కనీస మద్దతు ధర వద్ద, రూ.1,10,965.89 కోట్ల విలువైన వరి ధాన్యం సేకరణ ద్వారా దాదాపు 84.73 లక్షల రైతులకు ఇప్పటికే లబ్ధి చేకూరింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 51.92 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హరియాణా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. 2020-21 రబీ మార్కెటింగ్ సీజన్లో, 2.50 ల.మె.ట. పప్పుధాన్యాలు, నూనెగింజల కొనుగోలుకు గుజరాత్, తమిళనాడు రాష్ట్రాలకు అనుమతి ఇచ్చారు. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, రాష్ట్ర ప్రతిపాదిత సేకరణ కేంద్రాల ద్వారా కేంద్ర నోడల్ ఏజెన్సీలు నేరుగా పంటలను సేకరిస్తాయి.
26.01.2021 వరకు; 1,62,352 మంది తమిళనాడు, కర్ణాటక, మహారాష్ట్ర, గుజరాత్, హరియాణా, రాజస్థాన్ రైతులకు ప్రయోజనం కలిగిస్తూ, రూ.1,622.95 కోట్ల కనీస మద్దతు ధరతో, 3,01,581.08 మె.ట. పెసలు, మినుములు, కందులు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది.
అదేవిధంగా, 5,089 మె.ట. ఎండు కొబ్బరిని రూ.52.40 కోట్ల కనీస మద్దతు ధరతో కొనుగోలు చేసింది. దీనివల్ల, 26.01.2021 వరకు తమిళనాడు, కర్ణాటకలోని 3,961 మంది రైతులకు ప్రయోజనం చేకూరింది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హరియాణా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటకలో గింజ పత్తి  సేకరణ కూడా సాఫీగా సాగుతోంది. 26.01.2021 వరకు, 18,13,359 మంది రైతుల నుంచి 88,43,847 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.25,826.59 కోట్ల రూపాయలు చెల్లించింది.
నౌకారవాణా మంత్రిత్వ శాఖ
మారిటైమ్ ఇండియా విజన్  2030 అంచనాల ప్రకారం భారత నౌకాశ్రయాలలో ప్రపంచ స్థాయి మౌలిక సదుపాయాల అభివృద్ధితో పాటు సామర్థ్యం పెంపుదలకు రూ.1,00,000–1,25,000 కోట్ల పెట్టుబడులు
2020 సంవత్సరానికి భారతీయ ఓడరేవుల కంటైనర్ త్రూపుట్ 17 మిలియన్ టీఈయూలుగా ఉంది. అయితే అదే కాలానికి చైనా 245 మిలియన్ టీఈయూలుగా ఉంది. 2020 కాలంలో టాప్ 20 ప్రధాన గ్లోబల్ పోర్ట్లలో కంబైన్డ్ కంటైనర్ త్రూపుట్ 357 మిలియన్ టీఈయూలుగా ఉంది.
ప్రస్తుతం అల్ట్రా లార్జ్ కంటైనర్ షిప్లను నిర్వహించడానికి భారతదేశంలో ల్యాండ్సైడ్ మెగా పోర్ట్ మరియు టెర్మినల్ ఇన్ఫ్రాస్ట్రక్చర్ లేదు. ఓడరేవులకు అధిక డ్రాఫ్ట్, అనేక పెద్ద క్రేన్లు, మెరుగైన యార్డ్ నిర్వహణ సామర్థ్యం, పెరిగిన ఆటోమేషన్, భారీగా నిల్వ సౌకర్యాలు, మరింత అంతర్గత కనెక్టివిటీ మరియు మెరుగైన కార్మిక ఉత్పాదకత అవసరం. అల్ట్రా లార్జ్ కంటైనర్ షిప్లు తాము తీసుకువెళ్లే భారీ సరుకును త్వరగా అన్లోడ్ చేయడానికి ప్రయత్నిస్తాయి.
భారతదేశంలో గ్లోబల్ స్టాండర్డ్ పోర్ట్లను అభివృద్ధి చేయడానికి మారిటైమ్ ఇండియా విజన్  2030 ప్రపంచ స్థాయి మెగా పోర్ట్లను అభివృద్ధి చేయడం, ట్రాన్స్షిప్మెంట్ హబ్లు మరియు పోర్టుల మౌలిక సదుపాయాల ఆధునీకరణ వంటి కార్యక్రమాలను గుర్తించింది. భారత నౌకాశ్రయాలలో సామర్థ్యాల పెంపుదల మరియు ప్రపంచ స్థాయి మౌలిక సదుపాయాల అభివృద్ధి కోసం ఇది రూ.1,00,000–1,25,000 కోట్ల రూపాయల పెట్టుబడులను అంచనా వేసింది. విజింజం  మరియు వధావన్  వద్ద రాబోయే ఓడరేవుల్లో 18 మీటర్ల కంటే ఎక్కువ సహజ డ్రాఫ్ట్లు ఉన్నాయి. ఇవి అతి పెద్ద కంటైనర్ మరియు కార్గో ఓడలను నిర్వహించడానికి వీలు కల్పిస్తాయి. తద్వారా కంటైనర్ మరియు కార్గోను మెరుగుపరచడం ద్వారా భారతదేశాన్ని ప్రపంచ ఫ్యాక్టరీగా మార్చే ప్రయత్నాలను ప్రోత్సహిస్తుంది.
ఈ సమాచారాన్ని కేంద్ర ఓడరేవులు, షిప్పింగ్ మరియు జలమార్గాల శాఖ మంత్రి శ్రీ సర్బానంద సోనోవాల్ రాజ్యసభకు లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
పూర్వ రాష్ట్రపతి ‘భారత్ రత్న’ శ్రీ ప్రణబ్ ముఖర్జీ కన్నుమూత పట్ల సంతాపం వ్యక్తం చేసిన ప్రధాన మంత్రి
పూర్వ రాష్ట్రపతి ‘భారత్ రత్న’ శ్రీ ప్రణబ్ ముఖర్జీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘ ‘భారత్ రత్న’ శ్రీ ప్రణబ్ ముఖర్జీ మరణించడం పట్ల భారతదేశం దు:ఖిస్తోంది. మన దేశం యొక్క అభివృద్ధి తాలూకు ప్రక్షేప పథం పైన ఆయన వేసిన ముద్ర మరపురానిది. ఒక ఉత్తమ పండితుడు, ఒక ఉన్నత స్థాయి రాజనీతిజ్ఞుడైన ఆయన సమాజం లో అన్ని వర్గాల వారి ప్రశంసల కు, అలాగే అన్ని రాజకీయ పక్షాల ప్రశంసల కు పాత్రుడు అయ్యారు.
దశాబ్దాల పాటు విస్తరించిన శ్రీ ప్రణబ్ ముఖర్జీ రాజకీయ వృత్తి జీవనం లో ఆర్థిక మంత్రిత్వ శాఖ లోను, వ్యూహాత్మకమైనటువంటి మంత్రిత్వ శాఖల లోను చిరస్థాయి గా నిలచిపోయే తోడ్పాటుల ను ఆయన అందించారు. పార్లమెంట్ లో ఆయన ఒక ఉత్కృష్ట సభ్యుని గా వ్యవహరించారు; ఆయన ఎల్లప్పుడూ ఎంతో చక్కగా సన్నద్ధుడై వచ్చే వారు, అత్యంత స్పష్టం గాను, సమయ స్ఫూర్తి తోను మాట్లాడే వారు.
భారతదేశం యొక్క రాష్ట్రపతి గా శ్రీ ప్రణబ్ ముఖర్జీ రాష్ట్రపతి భవన్ ను సామాన్య పౌరుల కు మరింత ఎక్కువగా అందుబాటులోకి తీసుకువచ్చారు. ఆయన రాష్ట్రపతి గృహాన్ని జ్ఞానం, నూతన ఆవిష్కరణ, సంస్కృతి, విజ్ఞానశాస్త్రం, ఇంకా సాహిత్యాల కు ఒక కేంద్రం వలె తీర్చిదిద్దారు. కీలకమైన విధాన సంబంధిత అంశాల లో ఆయన ఇచ్చిన వివేకపూర్ణమైన సలహాలను నేను ఎన్నటికీ మరువలేను.
2014 వ సంవత్సరం లో దిల్లీ కి నేను కొత్త వాడి ని. ఒకటో రోజు నుండే శ్రీ ప్రణబ్ ముఖర్జీ యొక్క మార్గదర్శనం, ఆయన అండ, ఇంకా ఆయన ఆశీస్సులు లభించడం నాకు పరమానందాన్ని ఇచ్చింది. ఆయన తో నేను జరిపిన భేటీల ను నేను ఎల్లప్పటికీ నా మనసు లో పదిలపరచుకొంటాను. ఆయన కుటుంబానికి, భారతదేశం అంతటా విస్తరించి ఉన్న ఆయన మిత్రులకు, ఆయన ప్రశంసకులకు మరియు ఆయన మద్దతుదారులకు ఇదే నా సంతాపం. ఓమ్ శాంతి. ’’ అని ఒక సందేశం లో ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
353వ రోజు - తదుపరి దశ కోవిడ్ టీకాల కార్యక్రమం ప్రారంభం
15-18 వయోవర్గానికి దాదాపు 40 లక్షల టీకా డోసులు
దేశవ్యాప్తంగా 146.61 కోట్లు దాటిన మొత్తం డోసులు
ఈ రోజు సాయంత్రం 7 వరకు 90 లక్షలకు పైగా టీకా డోసులు
దేశవ్యాప్త కోవిడ టీకాల కార్యక్రమం 2021 జనవరి 16 న మొదలుకాగా 18 ఏళ్ళు పైబడ్డవారందరికీ ఇవ్వటం మే 1 న మొదలైంది. 15-18 ఏళ్ల మధ్య వయసున్న యువతకు టీకాలిచ్చే సరికొత్త దశ ఈ రోజు మొదలైంది.
ప్రధాని నరేంద్ర మోదీ ట్వీట్ చేస్తూ, ఈ రోజు టీకాలు వేయించుకున్న యువతను, వారి తల్లిదండ్రులను అభినందించారు. వచ్చే రోజుల్లో మరింతమంది యువత టీకాలు వేయించుకోవాలని కోరారు.
కేంద్ర ఆరోగ్య శాఖామంత్రి మన్ సుఖ్ మందవ్యా కూడా ఈ రోజు 15-18 మధ్య వయసున్న యువత మొదటిరోజునే దాదాపు 40 లక్షలమంది టీకాలు వేయించుకున్నందుకు అభినందించారు.
ఈరోజు భారత టీకాలకార్యక్రమం 146.61 కోట్ల డోసులు దాటి 146,61,36,622 కు చేరింది. 90 లక్షలకు పైగా  టీకా డోసులు ఈ సాయంత్రం 7 గంటలవరకు పంపిణీ అయ్యాయి. రాత్రి పొద్దుపోయాక పూర్తి సమాచారం అందే సరికి ఈ సంఖ్య మరింత పెరిగే వీలుంది.
మొత్తం పంపిణీ చేసిన టీకా డోసులు వయోవర్గాలవారీగా ఇలా ఉన్నాయి:
|
|
మొత్తం ఇప్పటిదాకా వేసిన టీకాల సమాచారం
|
|
ఆరోగ్య సిబ్బంది
|
|
మొదటి డోస్
|
|
10388144
|
|
రెండో డోస్
|
|
9720868
|
|
కోవిడ్ యోధులు
|
|
మొదటి డోస్
|
|
18386202
|
|
రెండో డోస్
|
|
16915931
|
|
15-18 వయోవర్గం
|
|
మొదటి డోస్
|
|
3955930
|
|
18-44 వయోవర్గం
|
|
మొదటి డోస్
|
|
502914965
|
|
రెండో డోస్
|
|
338613321
|
|
45-59 వయోవర్గం
|
|
మొదటి డోస్
|
|
195040377
|
|
రెండో డోస్
|
|
152367386
|
|
60 ఏళ్ళు పైబడ్డవారు
|
|
మొదటి డోస్
|
|
121699275
|
|
రెండో డోస్
|
|
96134223
|
|
మొత్తం మొదటి డోసులు
|
|
852384893
|
|
మొత్తం రెండో డోసులు
|
|
613751729
|
|
మొత్తం
|
|
1466136622
జనాభాలో ప్రాధాన్యతా వర్గాలవారీగా ఈ రోజు సాగిన మొత్తం టీకాల కార్యక్రమం వివరాలు ఇలా ఉన్నాయి:
|
|
తేదీ : జనవరి 3, 2021 
|
|
ఆరోగ్య సిబ్బంది
|
|
మొదటి డోసు
|
|
73
|
|
రెండో డోసు
|
|
2460
|
|
కోవిడ్ యోధులు
|
|
మొదటి డోసు
|
|
282
|
|
రెండో డోసు
|
|
5876
|
|
15-18వయోవర్గం
|
|
మొదటి డోసు
|
|
3955930
|
|
18-44 వయోవర్గం
|
|
మొదటి డోసు
|
|
1867031
|
|
రెండో డోసు
|
|
2106995
|
|
45-59 వయోవర్గం
|
|
మొదటి డోసు
|
|
140507
|
|
రెండో డోసు
|
|
596921
|
|
60ఏళ్ళు పైబడ్డవారు
|
|
మొదటి డోసు
|
|
77007
|
|
రెండో డోసు
|
|
294555
|
|
మొత్తం మొదటి డోసులు
|
|
6040830
|
|
మొత్తం రెండో డోసులు
|
|
3006807
|
|
మొత్తం
|
|
9047637
జనాభాలో అత్యంత అణగారిన ప్రజలను కోవిడ్ నుంచి కాపాడే మార్గం టీకాల కార్యక్రమం. అందుకే దీనిని నిరంతరాయంగా అత్యున్నత స్థాయిలో పర్యవేక్షిస్తూనే ఉన్నారు.
వాణిజ్యం, పరిశ్రమల మంత్రిత్వ శాఖ
ఎంఎస్ఎంఈల ఎగుమతి సామర్థ్యాన్ని పెంపొందించుకోవడానికి ఎన్ఎస్ఐసీతో ఏపీఈడీఏ అవగాహన ఒప్పందాలు కుదుర్చుకుంది
వ్యవసాయ మరియు ప్రాసెస్ చేసిన ఆహార ఉత్పత్తుల ఎగుమతి అభివృద్ధి అథారిటీ  నిన్న 17-03-2021న నేషనల్ స్మాల్ ఇండస్ట్రీస్ కార్పొరేషన్ లిమిటెడ్  తో మైక్రో, స్మాల్ మరియు మీడియం ఎంటర్ప్రైజెస్  చేత తయారు చేయబడిన ప్రాసెస్ చేసిన ఆహార ఉత్పత్తులపై అవగాహన ఒప్పందం  కుదుర్చుకుంది.
ఈ అవగాహన ఒప్పందం ప్రకారం, అన్ని ఎన్ఎస్సిఐ పథకాల కింద ముఖ్యమైన రంగాల్లో ఏపీఈడీఏ రిజిస్టర్డ్ సభ్యులకు సహాయం, సహకారం అందుతుంది. సాంకేతిక పరిజ్ఞానం, నైపుణ్యం, నాణ్యమైన ఉత్పత్తులు మరియు మార్కెట్ యాక్సెస్ వంటి సమస్యలను పరిష్కరించడం ద్వారా ఎంఎస్ఎంఈల యొక్క స్థిరత్వం మరియు వృద్ధిని పెంపొందించడానికి కూడా ఈ అవగాహన ఒప్పందం ద్వారా ప్రయోజనం కలుగుతుంది.
మైక్రో స్మాల్ & మీడియం ఎంటర్ప్రైజ్ మంత్రిత్వ శాఖ క్రింద పనిచేసే వాణిజ్య మంత్రిత్వ శాఖ మరియు ఎన్ఎస్ఐసి క్రింద పనిచేసే ఎపిఎడిఎ మధ్య సహకారాలు, ఎంఎస్ఎమ్ఇ క్లస్టర్ల కోసం పర్యావరణ అనుకూల మరియు స్థిరమైన ఉత్పాదక సాంకేతిక పరిజ్ఞానాన్ని ప్రోత్సహించడానికి మద్దతు ఇస్తాయి. తద్వారా యూనిట్ల పనితీరు మరియు ఉత్పత్తులు స్థిరమైన మరియు పర్యావరణ అనుకూల పద్దతికి మారుతాయి.
భారతదేశంతో పాటు విదేశాలలో నిర్వహించబోయే బి 2 బి & బి 2 సి ఫెయిర్లతో సహా అంతర్జాతీయ స్థాయి ఉత్సవాల్లో ఎపిఎడిఎ మరియు ఎన్ఎస్ఐసి పాల్గొనడానికి వీలు కల్పిస్తుంది. మరియు అంతర్జాతీయ వ్యాపార అభివృద్ధి మరియు ప్రమోషన్లలో పరస్పరం సహకరిస్తుంది.
ఎంఎస్ఎంఈ సంస్థల సాంఘిక మరియు పర్యావరణ సమ్మతి మరియు అంతర్జాతీయ ప్రమాణాల ప్రకారం నైపుణ్యం కోసం సామర్థ్యం పెంపొందించడానికి భారత ప్రభుత్వ పథకాల కింద సహాయాన్ని అందించడానికి ఈ అవగాహన ఒప్పందం ఉంది. రెండు సంస్థలు ఎంఎస్ఎంఈ మంత్రిత్వ శాఖ యొక్క పథకాలు మరియు ఎన్ఎస్ఐసి చేత అమలు చేయబడిన పథకాల గురించి అవగాహన కార్యక్రమాలను నిర్వహిస్తాయి.
అపెడా మరియు ఎన్ఎస్ఐసి కూడా భారత ప్రభుత్వ పథకాల క్రింద ఎంఎస్ఎంఈ సంస్థల సామర్థ్యాన్ని పెంపొందించడానికి వారి సామాజిక మరియు పర్యావరణ సమ్మతి మరియు అంతర్జాతీయ ప్రమాణాల ప్రకారం నైపుణ్యం కోసం సహాయం అందించడానికి అంగీకరించాయి.
ఈ అవగాహన ఒప్పందంపై ఎపిఈడిఎ కార్యదర్శి డాక్టర్ సుధాన్షు, ఎన్ఎస్ఐసి డైరెక్టర్  పి.ఉదయ్ కుమార్ సంతకాలు చేశారు. లబ్దిదారులకు మెరుగైన ఫలితాలను అందించడానికి, వ్యవసాయం మరియు అనుబంధ రంగాల ప్రయోజనాల కోసం కార్యకలాపాలను సమన్వయం చేయడానికి పరస్పరం కలిసి పనిచేయడం ద్వారా రెండు సంస్థల నైపుణ్యాన్ని ఉపయోగించుకోవటానికి ఈ అవగాహన ఒప్పందం కుదుర్చుకున్నాయి.
2018 లో భారత ప్రభుత్వం ప్రకటించిన అగ్రి ఎక్స్పోర్ట్ పాలసీ  కింద నిర్దేశించిన లక్ష్యాలకు అనుగుణంగా లబ్దిదారుల సామర్థ్యాన్ని పెంపొందించడానికి మరియు వ్యవసాయ అభివృద్ధికి మరియు ఎగుమతి మెరుగుదల కోసం గుర్తించబడిన కొన్ని సమస్యలను పరిష్కరించడానికి పరిష్కారాలను అందించడానికి వివిధ రంగాలలో స్వాభావిక వృత్తిపరమైన మరియు ప్రత్యేక నైపుణ్యం కలిగిన సంస్థలు మరియు సంస్థల సంఖ్యతో సినర్జీని తీసుకురావడానికి ఏపిఈడిఎ సహకార విధానంపై దృష్టి సారించింది. .
ఎఇపి అమలు కోసం అపెడా రాష్ట్ర ప్రభుత్వాలతో కలిసి పనిచేస్తోంది. మహారాష్ట్ర, యు.పి, కేరళ, నాగాలాండ్, తమిళనాడు, అస్సాం, పంజాబ్, కర్ణాటక, గుజరాత్, రాజస్థాన్, ఆంధ్రప్రదేశ్, తెలంగాణ, మణిపూర్, సిక్కిం, ఉత్తరాఖండ్ మరియు ఎం.పి రాష్ట్రాలు ఎగుమతుల కోసం రాష్ట్ర నిర్దిష్ట కార్యాచరణ ప్రణాళికను ఖరారు చేశాయి. ఇతర రాష్ట్రాల కార్యాచరణ ప్రణాళికలు వివిధ దశలలో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
చండీఘడ్, పంజాబ్, హర్యానా, హిమాచల్ ప్రదేశ్లలో ని 13 ప్రాంతాలలో రక్తదాన శిబిరాలను ప్రారంభించిన కేంద్ర మంత్రి డాక్టర్ హర్ష వర్ధన్
2020 నాటికంటే ఇప్పుడు దేశం కరోనా మహమ్మారిని ఎదుర్కోవడంలో మరింత అనుభవంతో మానసికంగా, భౌతికంగా మంచి సన్నద్ధతతో ఉంది : డాక్టర్ హర్షవర్ధన్
కేంద్ర ఆరోగ్య , కుటుంబ సంక్షేమం, సైన్స్ టెక్నాలజీ శాఖ మంత్రి డాక్టరకేంద్రమంత్రి డాక్టర్ హర్ష వర్ధన్ ఈరోజు చండీఘడ్, పంజాబ్, హర్యానా, హిమాచల్ ప్రదేశ్ లలో ని వివిధ ప్రాంతాలలో 13 రక్తదాన శిబిరాలను వెబినార్ ద్వారా ప్రారంభించారు. కేంద్ర ఆర్ధిక, కార్పొరేట్ వ్యవహారాల శాఖ సహాయ మంత్రి శ్రీ అనురాగ్ ఠాకూర్ సమక్షంలో ఆయన కార్యక్రమాన్ని ప్రారంభించారు. ఈ రక్తదాన శిబిరాలను వివిధ అసోసియేషన్లు, ఎన్జిఓలు రక్తనిధి సంస్థలతో కలసి కాంపిటెంట్ ఫౌండేషన్ నిర్వహించింది. ప్రస్తుత కరోనా మహమ్మారి సమయంలో రక్తఅవసరాలను దృష్టిలో ఉంచుకుని ఈ రక్తదాన శిబిరాలను నిర్వహించారు.
ఈ రక్తదాన శిబిరాల ప్రారంభోత్సవం సందర్భంగా ఏర్పాటు చేసిన వెబినార్లో మాట్లాడుతూ డాక్టర్ హర్షవర్ధన్, రక్తదాన శిబిరాలు ఏర్పాటుచేయడంలో కాంపిటెంట్ ఫౌండేషన్ చేస్తున్న కృషిని అభినందించారు. కోవిడ్ మహమ్మారి సమయంలో రక్తం అవసరాలను తీర్చేందుకు ఇలాంటి శిబిరాలు నిర్వహించడం పట్ల ఆయన అభినందనలు తెలిపారు. రక్తాన్నిదానం చేయడంవల్ల రక్తం ఇచ్చిన వారికి వ్యక్తిగతంగా ఎన్నోప్రయోజనాలు ఉన్నాయని , అలాగే వారు మొత్తం మానవాళికి సేవ చేసినవారుఅవుతారని ఆయన అన్నారు. మరింత మంది ప్రజలు రక్తదానానికి ముందుకు రావాలని డాక్టర్ హర్షవర్ధన్ పిలుపునిచ్చారు. కనీసం సంవత్సరానికి ఒకసారైనా వారి పుట్టిన రోజువంటి రోజులను పురస్కరించుకుని రక్త దానం చేయాలని అన్నారు. ఇది మానవాళికి ఎంతో ప్రయోజనకరమని అన్నారు. పవిత్ర ప్రదేశాలను సందర్శించడానికి మించిన మరింత పవిత్ర కార్యం రక్తదానమని ఆయన అన్నారు.
ప్రధానమంత్రి నరేంద్రమోదీ , 2021 జనవరిలో ప్రపంచంలోనే అతిపెద్ద వాక్సినేషన్ కార్యక్రమానికి మనదేశంలో శ్రీకారం చుట్టారని, దీనిని ఇప్పుడు మరింత వేగవంతం చేశామని మే1 నుంచి యువజనులకు వాక్సినేషన్ కార్యక్రమం ప్రారంభం కానున్నదని డాక్టర్ హర్ష వర్ధన్ అన్నారు. 2021 సంవత్సరంలో దేశం మానశికంగా శారీరకంగా కోవిడ్ను ఎదుర్కోవడానికి 2020 నాటితో పోల్చి చూసినపుడు మరింత సన్నద్ధతతో ఉందని మంత్రి అన్నారు. రక్తదాన శిబిరాన్ని అన్ని కోవిడ్ ప్రోటోకాల్స్ పాటిస్తూ ప్రభుత్వ మార్గదర్శకాలు, ఎస్ఒపిలను పాటిస్తూ నిర్వహించడం పట్ల ఆయన నిర్వహాకులను అభినందించారు. యువకులకు వాక్సినేషన్ కార్యక్రమాన్ని నిర్వహించడానికి ముందు ఈ రక్తదాన శిబిరాన్నిఏర్పాటు చేయడం అభినందనీయమన్నారు. వాక్సిన్వేయించుకున్న తర్వాత రెండునెలలు రక్తదానం చేయకపోవడం మంచిదని అందువల్ల వాక్సిన్ కార్యక్రమానికి ముందే రక్తదాన శిబిరం ఏర్పాటుచేయడాన్ని అభినందించారు.
కాంపిటెంట్ ఫౌండేషన్ అధ్యక్షుడు శ్రీసంజయ్ టాండన్ మాట్లాడుతూ, ఈ సంవత్సరం తమ సంస్థ చండీఘడ్ ట్రైసిటీని దాటి 13 ప్రాంతాలలో రక్తదాన శిబిరాలు ఏర్పాటు చేయాలని నిర్ణయించినట్టు చెప్పారు. ప్రస్తుత కోవిడ్ మహమ్మారి సమయంలో రక్తం అవసరాలను దృష్టిలో ఉంచుకుని ఈచర్యలు తీసుకున్నట్టు చెప్పారు. కరోనా మహమ్మారి సమయంలో రక్తదానం ఎంతో ప్రాధాన్యత కలిగినదని, ప్రస్తుత సంక్షోభ సమయంలో రక్తం సరఫరా మరింత కష్టమైపోయిందన్నారు. అందువల్ల ప్రజలు ప్రత్యేకించి యువత ఈ మహత్తర కార్యక్రమంలో భాగస్వాములు కావాలని ఆయన పిలుపునిచ్చారు.
ప్రధాన మంత్రి కార్యాలయం
ఉత్తర్ ప్రదేశ్ లోని చందౌసిలో శీతలీకరణ గిడ్డంగి ప్రమాదంలో మృతుల కుటుంబాలకు ప్రధానమంత్రి సంతాపం
ఉత్తర్ ప్రదేశ్ లోని చందౌసిలో శీతలీకరణ గిడ్డంగిలో జరిగిన ప్రమాదంలో ప్రాణనష్టం పట్ల ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు.
ప్రధానమంత్రి కార్యాలయం ఈ మేరకు ట్వీట్ చేస్తూ
‘‘ఉత్తర్ ప్రదేశ్ లోని చందౌసి శీతలీకరణ గిడ్డంగిలో జరిగిన ప్రమాదం అత్యంత విషాదకరం. ఆ ప్రమాదంలో మృతుల కుటుంబాలకు నా ప్రగాఢ సానుభూతి. బాధితుల సహాయ, పునరావాసం కోసం స్థానిక యంత్రాంగం రాష్ర్ట ప్రభుత్వ పర్యవేక్షణలో అన్ని రకాల ప్రయత్నాలు చేస్తోంది. గాయపడిన వారందరూ త్వరగా కోలుకోవాలని నేను ఆకాంక్షిస్తున్నాను : ప్రధానమంత్రి’’ అని పేర్కొంది
పర్యటక మంత్రిత్వ శాఖ
పర్యటక రంగం లో భారతదేశం మరియు క్రోయేశియా మధ్య ఎంఒయు కు ఆమోదం తెలిపిన మంత్రివర్గం
పర్యటక రంగం లో భారతదేశం మరియు క్రోయేశియా మధ్య అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది.
ఈ ఎంఒయు పర్యటక రంగం లో సహకారాన్ని పెంపొందించుకోవడం కోసం ఒక సంస్థాగత వ్యవస్థ ను ఏర్పాటు చేయడం లో ఉభయ పక్షాల కు సహాయకారి కానుంది.
ఈ ఎంఒయు పై 2019వ సంవత్సరం మార్చి నెల 26వ తేదీ న క్రోయేశియా ను భారత రాష్ట్రపతి సందర్శించిన సందర్భం గా సంతకాలు జరిగాయి.
(
పౌర విమానయాన మంత్రిత్వ శాఖ
రాష్ట్రాల్లో విమానయాన రంగం మౌలిక అభివృద్ధి మరింత బలోపేతం
తెలంగాణ, మేఘాలయ ముఖ్యమంత్రులకు లేఖలు రాసిన పౌర విమానయాన శాఖ మంత్రి జ్యోతిరాదిత్య ఎం.సింధియా
విమానయాన మౌలిక సదుపాయాలను బలోపేతం చేయడానికి సంబంధిత అంశాలను వేగవంతం చేయడంలో తమ వ్యక్తిగత జోక్యాన్ని కోరుతూ కేంద్ర పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా తెలంగాణ, మేఘాలయ ముఖ్యమంత్రులకు లేఖ రాశారు.
తెలంగాణ ముఖ్యమంత్రి శ్రీ కె. చంద్రశేఖర్ రావుకు లేఖ రాస్తూ, సింధియా హైదరాబాద్ ఇంటర్నేషనల్ ఎయిర్పోర్ట్ లిమిటెడ్  కోసం రాయితీ ఒప్పందం గడువు పొడిగింపు గురించి ప్రస్తావించారు. హైదరాబాద్ అంతర్జాతీయ విమానాశ్రయం అభివృద్ధి, నిర్మాణం, నిర్వహణ కోసం కేంద్ర ప్రభుత్వం, హెచ్ఐఏఎల్ పౌర విమానయాన మంత్రిత్వ శాఖ మధ్య డిసెంబర్ 20, 2004 నాటి రాయితీ ఒప్పందం  ఉందని ఆయన పేర్కొన్నారు. సిఏ నిబంధన 13.7.1 ప్రకారం, హెచ్ఐఏఎల్ తన రాయితీ వ్యవధిని మొదట అనుకున్న 30 సంవత్సరాలకు మించి, అంటే మార్చి 23, 2038 దాటి 23.03.2068 వరకు మరో 30 సంవత్సరాలు పొడిగించాలని అభ్యర్థించింది. రాయితీ ఒప్పందం వ్యవధి పొడిగింపును హెచ్ఐఏఎల్ అభ్యర్థనను పునఃపరిశీలించి, దాని సిఫార్సులను పౌర విమానయాన మంత్రిత్వ శాఖకు అందించాలని రాష్ట్ర ప్రభుత్వాన్నిలేఖలో కోరారు.
వరంగల్ విమానాశ్రయం కార్యాచరణ, ప్రాంతీయ కనెక్టివిటీ పథకం  -ఉడాన్  కింద చేర్చడం గురించి కూడా సింధియా ప్రస్తావించారు. వరంగల్ విమానాశ్రయం హెచ్ఐఏఎల్ కి 150 కిలోమీటర్ల దూరంలో ఉందని, పరస్పర ఆమోదయోగ్యమైన పరిష్కారంతో అభివృద్ధి చేయవచ్చని స్పష్టం చేశారు. ఈ అంశంపై హెచ్ఐఏఎల్,ఎయిర్పోర్ట్స్ అథారిటీ ఆఫ్ ఇండియా  తో తెలంగాణ రాష్ట్ర ప్రభుత్వం తగు మార్గాలను యోచించవలసిందిగా ఆయన పేర్కొన్నారు.
అదేవిధంగా, తురా విమానాశ్రయం వేగవంతమైన కార్యాచరణకు మేఘాలయ ముఖ్యమంత్రి శ్రీ కాన్రాడ్ కె సంగ్మా వ్యక్తిగత జోక్యం కోసం శ్రీ సింధియా అభ్యర్థించారు. పౌర విమానయాన మంత్రిత్వ శాఖ ఆర్సిఎస్-ఉడాన్ని ప్రారంభించిందని, దేశంలోని ఉపయోగం తక్కువగా ఉన్న ఎయిర్పోర్టుల నుండి ప్రాంతీయ ఎయిర్ కనెక్టివిటీని మెరుగుపరచడం ద్వారా ప్రజలకు విమాన ప్రయాణాన్ని భరించే స్థాయిలోక అందుబాటులోకి తేవడం గురించి ఆయన పేర్కొన్నారు.
కేంద్ర మంత్రి మేఘాలయాలో విమానయాన రంగం అభివృద్ధికి సంబంధించిన పలు అంశాలను శ్రీ సంగ్మా దృష్టికి తీసుకొచ్చారు:
(Visitor Counter : 111
సాంస్కృతిక మంత్రిత్వ శాఖ
తెలంగాణ రాష్ట్ర వ్యాప్తంగా ప్రపంచ వారసత్వ దినోత్సవాన్ని నిర్వహించిన ఏఎస్ఐ
పాలంపేట రామప్ప దేవాలయం వద్ద హెరిటేజ్ వాక్
పీఎస్టీయూలో ఆర్కియాలజీ, సంస్కృతి మరియువారసత్వంపై విద్యా కార్యక్రమాల నిర్వహణ
గీతం యూనివర్సిటీ లో రామప్ప దేవాలయం పై ఫోటో ఎగ్జిబిషన్ ఏర్పాటు
ప్రపంచ వారసత్వ దినోత్సవాన్ని పురస్కరించుకుని ఆర్కియాలజికల్ సర్వే ఆఫ్ ఇండియా హైదరాబాద్ సర్కిల్ రాష్ట్రవ్యాప్తంగా పలు కార్యక్రమాలను నిర్వహించింది. గత చరిత్రను గుర్తుచేసుకుంటూ వారసత్వాన్ని పరిరక్షించడం మరియు సంరక్షించే అంశాలపై అవగాహన పెంపొందించాలన్న లక్ష్యంతో ఏటా ఏప్రిల్ 18న ప్రపంచ వారసత్వ దినోత్సవాన్ని ప్రపంచవ్యాప్తంగా నిర్వహించడం జరుగుతూ వస్తోంది.
ప్రపంచ వారసత్వ దినోత్సవంలో భాగంగా ప్రపంచ వారసత్వ సంపదగా గత ఏడాది యునెస్కో గుర్తించి ప్రకటించిన రామప్ప దేవాలయం వద్ద హెరిటేజ్ వాక్ నిర్వహించారు. ఏఎస్ఐ వరంగల్ సబ్ సర్కిల్, హైదరాబాద్ సర్కిల్ నిర్వహించిన ఈ కార్యక్రమంలో ములుగు జిల్లా కలెక్టర్ శ్రీ కృష్ణ ఆదిత్య ముఖ్య అతిథిగా పాల్గొన్నారు. దాదాపు 800 సంవత్సరాల చరిత్ర కలిగిన పురాతనమైన, రామప్ప దేవాలయాన్ని రుద్రేశ్వర దేవాలయం అని కూడా పిలుస్తారు, కాకతీయ పాలకులు దేవాలయాన్ని నిర్మించారు. ప్రధాన వాస్తుశిల్పి రామప్ప పేరు మీద ఈ దేవాలయం రామప్ప దేవాలయం ప్రాచుర్యం పొందింది. వాస్తు శిల్పి పేరిట దేశంలో ప్రాచుర్యం పొందిన ఏకైక దేవాలయం రామప్ప దేవాలయం ఒక్కటే.
హెరిటేజ్ వాక్లో పాల్గొని ప్రసంగిస్తున్న ములుగు జిల్లా జిల్లా కలెక్టర్
పొట్టి శ్రీరాములు తెలుగు విశ్వవిద్యాలయం లో తెలంగాణ పురావస్తు, సంస్కృతి, వారసత్వం అనే అంశంపై విద్యాపరమైన సదస్సులు జరిగాయి. ఉదయం జరిగిన సదస్సుకు ఏఎస్ఐ సూపరింటెండింగ్ ఆర్కియాలజిస్ట్ డాక్టర్ స్మిత ఎస్ కుమార్ అధ్యక్షత వహించారు. ఈ సందర్భంగా మాట్లాడిన డాక్టర్ స్మిత ఎస్ కుమార్ ఈ కార్యక్రమాల వల్ల ప్రజల్లో అవగాహన పెంపొందించి స్మారక చిహ్నాలను సంరక్షించి భావితరాలకు వాటిని అందించేందుకు జరుగుతున్న ప్రయత్నాలు లక్ష్యాల మేరకు అమలు జరుగుతాయని అన్నారు.ప్రారంభోత్సవం అనంతరం పీటీఎస్యూ రిజిస్ట్రార్ ప్రొఫెసర్ భట్టు రమేష్ ‘డెక్కన్ ఫిరంగులు- నిర్లక్ష్యానికి గురైన అందాలు’ అనే అంశంపై రూపొందించిన పత్రాన్ని డాక్టర్ ఎస్ జై కిషన్ సమర్పించారు. సదస్సుకు పీటీఎస్యూ, నిజాం కళాశాల, భవన్ కళాశాల విద్యార్థులు, ఓయూ ఆర్కియాలజీ విభాగం విద్యార్థులు పెద్ద సంఖ్యలో హాజరయ్యారు.
ఏఎస్ఐ సూపరింటెండింగ్ ఆర్కియాలజిస్ట్ డాక్టర్ స్మిత ఎస్ కుమార్ అధ్యక్షతన జరిగిన విద్యా సదస్సు
హైదరాబాద్లోని గీతం యూనివర్సిటీ క్యాంపస్లో రామప్ప దేవాలయంపై ఫొటో ఎగ్జిబిషన్, తెలంగాణ సంస్కృతి, వారసత్వం పై లఘు చిత్రాల ప్రదర్శన జరిగింది.
పారిస్లోని అంతర్జాతీయ స్మారక చిహ్నాలు మరియు ప్రాంతాల మండలి చేసిన ప్రతిపాదనకు అనుగుణంగా ఏప్రిల్ 18వ తేదీని ప్రపంచ వారసత్వ దినోత్సవంగా నిర్వహించాలని యునెస్కో నిర్ణయించింది. ప్రపంచ వారసత్వ దినోత్సవాన్ని పురస్కరించుకుని సాంస్కృతిక మంత్రిత్వ శాఖ ఆధ్వర్యంలో పనిచేస్తున్న ఏఎస్ఐ ఈరోజు అనేక కార్యక్రమాలను నిర్వహించడం జరిగింది.
(ఏఎస్ఐ నిర్వహణలో ఉన్న అన్ని చారిత్రక స్మారక చిహ్నాలను ఈరోజు ఉచితంగా సందర్శించేందుకు అవకాశం కల్పించారు.